Μουσεία Καπιτωλίου

[thumb|right|260px|Τα σχέδια του Μιχαήλ Αγγέλου για τον Λόφο του Καπιτωλίου. Χαρακτικό του [Ετιέν Ντυπεράκ, 1568]]
Τα **Μουσεία Καπιτωλίου** (*[[Ιταλικά|Ιταλ.]]* Musei Capitolini) είναι συγκρότημα αρχαιολογικών μουσείων και μουσείων τέχνης στο Λόφο του Καπιτωλίου, στη Ρώμη, Ιταλία. Τα μουσεία βρίσκονται σε τρία παλάτια περιμετρικά μιας τραπεζοειδούς πλατείας που σχεδίασε ο Μιχαήλ Άγγελος το 1536. Η κατασκευή ολοκληρώθηκε σε συνολικά περισσότερα από 400 χρόνια. Η ιστορία των μουσείων ανάγεται στο 1471, όταν ο Πάπας Σίξτος Δ΄ δώρισε μια μεγάλη συλλογή μπρούντζινων αγαλμάτων στον λαό της Ρώμης και τα τοποθέτησε στο Λόφο του Καπιτωλίου. Έκτοτε, η συλλογή των μουσείων έχει αυξηθεί και περιλαμβάνει μεγάλο αριθμό αρχαίων Ρωμαϊκών αγαλμάτων, επιγραφών καθώς και μεσαιωνικών και Αναγεννησιακών έργων τέχνης, κοσμήματα, κέρματα και άλλα αντικείμενα. Τα μουσεία ανήκουν στον Δήμο της Ρώμης, ο οποίος και τα λειτουργεί.

Ο έφιππος ανδριάντας στο κέντρο της πλατείας είναι αντίγραφο του αυθεντικού αγάλματος του αυτοκράτορα Μάρκου Αυρηλίου που φυλάσσεται εντός του μουσείου. Διεσώθη καθώς, ενώ πολλά αρχαία αγάλματα καταστράφηκαν με διαταγές της χριστιανικής εκκλησίας, το συγκεκριμένο πιστευόταν ότι αφορούσε στον Μεγάλο Κωνσταντίνο, που έκανε τον Χριστιανισμό επίσημη θρησκεία της αυτοκρατορίας.

## Παλιά και Νέα Κτήρια
Τα Μουσεία του Καπιτωλίου αποτελούνται από τα ακόλουθα τρία κτήρια:
*Το **Παλάτσο Σενατόριο** (Palazzo Senatorio), που ανεγέρθηκε τον 12ο αιώνα και τροποποιήθηκε σύμφωνα με τα σχέδια του Μιχαήλ Αγγέλου. 
*Το **Παλάτσο ντέι Κονσερβατόρι** (Palazzo dei Conservatori), που χτίστηκε στα μέσα του 16ου αιώνα και ανακατασκευάστηκε με τη χρήση, για πρώτη φορά, ελεύθερων δομικών στοιχείων (υποστυλώματα) του Μιχαήλ Αγγέλου. 
*Το **Παλάτσο Νουόβο** (Palazzo Nuovo), που χτίστηκε τον 17ο αιώνα με ομοιότυπο σχεδιασμό όπως του ανωτέρω. 
Επιπλέον, το Παλάτσο Καφφαρέλλι-Κλεμεντίνο (Palazzo Caffarelli-Clementino) που βρίσκεται δίπλα από την πλατεία και παρακείμενα του ντέι Κονσερβατόρι προστέθηκε στα μουσεία στις αρχές του 20ού αιώνα. Έργα που ανήκουν στα μουσεία βρίσκονται και στο εργοστάσιο Τσεντράλε Μοντεμαρτίνι (Centrale Montemartini).

### Παλάτσο ντέι Κονσερβατόρι
Στο δεύτερο όροφο του Παλάτσο ντέι Κονσερβατόρι βρίσκει κανείς σήμερα τη μπρούντζινη λύκαινα των Ρωμύλου και Ρώμου, που είναι το σύμβολο της Αρχαίας Ρώμης. Ο χώρος είναι διακοσμημένος με εντυπωσιακές τοιχογραφίες και σοβάδες καθώς και σκαλισμένες πόρτες και οροφές. Στον τρίτο όροφο στεγάζονται έργα ζωγραφικής και εφαρμοσμένων καλών τεχνών, ενώ οι συλλογές κοσμημάτων και νομισμάτων βρίσκονται στο διπλανό Παλάτσο Καφφαρέλλι-Κλεμεντίνο.

### Παλάτσο Νουόβο
thumb|right|260px|Η λύκαινα του Ρώμου και του Ρωμύλου
Το Νουόβο διαθέτει πλήθος αγαλμάτων, σαρκοφάγων και μωσαϊκών της αρχαίας Ρώμης. Ο επισκέπτης μπορεί να θαυμάσει επίσης το μαρμάρινο άγαλμα του Θνήσκοντα Γαλάτη, του Έρωτα και της Ψυχής, το κολοσσιαίο άγαλμα του Ωκεανού και αντίγραφο του αγάλματος της Αφροδίτης του Πραξιτέλη (4ος αιώνας π.Χ.)

### Νέα πτέρυγα
Η νέα γυάλινη σάλα (Sala Marco Aurelio) που δημιουργήθηκε από τον αρχιτέκτονα Κάρλο Αϊμονίνο έχει στο κέντρο της τον αυθεντικό έφιππο ανδριάντα του Μάρκου Αυρηλίου. Εκεί βρίσκονται επίσης κομμάτια του τεράστιου μπρούτζινου αγάλματος του Μ. Κωνσταντίνου και τα θεμέλια (από ηφαιστειογενή πετρώματα) του Καπιτωλίου Διός. Σε ξεχωριστές αίθουσες υπάρχουν, τέλος, συλλογές φανταστικών Ελληνικών και Ετρουσκικών αγγείων που δώρισε στην πόλη ο Augusto Castellani στα μέσα του 19ου αιώνα.

### Τσεντράλε Μοντεμαρτίνι
Το Τσεντράλε Μοντεμαρτίνι (Centrale Montemartini) ήταν εργοστάσιο παραγωγής ενέργειας κατά την περίοδο 1890 - 1930 στα νότια της Ρώμης, μεταξύ της Πυραμίδας του Κέστιου και της βασιλικής του Αγίου Παύλου Εκτός των Τειχών. Οι μόνιμες εκθέσεις του περιλαμβάνουν κοντά 400 αγάλματα που μετακινήθηκαν εκεί κατά την αναδιοργάνωση των Μουσείων Καπιτωλίου το 1997, μαζί με μωσαϊκά και τάφους. Πολλά από τα αντικείμενα ανακαλύφθηκαν στην αρχαιολογικά πολύ παραγωγική περίοδο μεταξύ 1890-1930.

### Φωτοθήκη


File:Equestrian statue of Marcus Aurelius (Rome).jpg|Ο Μάρκος Αυρήλιος έφιππος
File:0 Constantinus I - Palazzo dei Conservatori (2).JPG|Κωνσταντίνος Α΄
File:Capitoline Venus - Palazzo Nuovo - Musei Capitolini - Rome 2016.jpg|Αφροδίτη του Καπιτωλίου
File:0 Vénus de l'Esquilin - Musei Capitolini - Rome.JPG|Αφροδίτη του Εσκυλίνου
File:0 Discobolo - Musei Capitolini (1).JPG|Πληγωμένος πολεμιστής
File:0 Galata Morente - Musei Capitolini (1).jpg|Ο Θνήσκων Γαλάτης
File:Capitoline Apollo - Palazzo dei Conservatori - Musei Capitolini - Rome 2016.jpg|Απόλλων
File:0 Héraclès terrassant l'Hydre de Lerne - Musei Capitolini.JPG|Ο Ηρακλής σκοτώνει τη Λερναία Ύδρα
File:Capitoline Antinoo - Palazzo Nuovo - Musei Capitolini - Rome 2016.jpg|Αντίνοος
File:0 Satiro in riposo - Musei Capitolini (1).JPG|Σάτυρος αναπαυόμενος
File:0 Amazzone ferita - Musei Capitolini (1).JPG|Αμαζόνα
File:0 Eros Thanatos Musei Capitolini (1).JPG|Έρως
File:0 Amour et Psyché- Pal. Nuovo - Rome.JPG|Έρως και Ψυχή
File:0 Alexander-Helios Capitolini (1).JPG|Αλέξανδρος ο Μέγας
File:0 Marcus Aurelius - Palazzo Nuovo - Musei Capitolini (1).JPG|Μάρκος Αυρήλιος
File:0 Apollo Palatino (1).JPG|Απόλλων του Παλατίνου
File:0 Gaius Flavius Valerius Constantinus, Palatino.jpg|Κωνσταντίνος Α΄
File:0 Divinité au diadème du fronton de la Via di San Gregorio.JPG|Θεότητα με διάδημα
File:0 Cariatide - Horti Maecenatiani - Musei Capitolini (2).JPG|Καρυάτιδα (από τον Κήπο του Μαικήνα)
File:Head of an Amazon - Palazzo dei Conservatori - Musei Capitolini - Rome 2016.jpg|Κεφάλι Αμαζόνας
File:0 Ménade dansante - Musei Capitolini.JPG|Μαινάδα που χορεύει
File:0 Tigre che assale un vitello - Musei Capitolini (2).jpg|Τίγρης που κατασπαράσσει μόσχο
File:0 Léda et Zeus métamorphosé en cygne - Musei Capitolini (1).JPG|Λήδα και Κύκνος
File:Reliefs from the Temple of Hadrian - Palazzo dei Conservatori - Musei Capitolini - Rome 2016 (2).jpg|Τρόπαιο από τον ναό του Αδριανού
File:0 Relief - Province soumise à Rome -Temple d'Hadrien - Musei Capitolini (1).JPG|Επαρχία υποταγμένη στη Ρώμη (από τον ναό του Αδριανού)
File:Reliefs from the Temple of Hadrian - Palazzo dei Conservatori - Musei Capitolini - Rome 2016.jpg|Τρόπαιο από τον ναό του Αδριανού
File:0 Spinaro - Palazzo dei Conservatori, Musei Capitolini (1).JPG|Ο Απακανθιζόμενος. Αγόρι που βγάζει ένα αγκάθι από το πέλμα του
File:Marforio - Palazzo Nuovo - Musei Capitolini - Rome 2016 (2).jpg|Ποτάμιος θεός
File:0 Relief - Marc Aurèle procédant à un sacrifice - Musei Capitolini.JPG|Ο Μάρκος Αυρήλιος τελεί θυσία
File:Capitoline she-wolf Musei Capitolini MC1181.jpg|Η Λύκαινα με τον Ρώμο και τον Ρωμύλο


## Παραπομπές και σημειώσεις


## Εξωτερικοί σύνδεσμοι

* Capitoline Museums official website (English language version). Retrieved April 26, 2010.
* Capitoline Museums research website (English/German/Italian language versions).
* "Michelangelo Buonarroti", August 1, 2005 version.